6 priedas

PATVIRTINTA

Plungės miesto vietos veiklos grupės

valdybos posėdžio

2024 m. spalio 30 d. protokoliniu

sprendimu Nr. VVG-3

**PLUNGĖS MIESTO VIETOS VEIKLOS GRUPĖS**

**KORUPCIJOS PREVENCIJOS TVARKOS APRAŠAS**

**I SKYRIUS**

**BENDROSIOS NUOSTATOS**

1. Plungės miesto vietos veiklos grupė (toliau – Plungės miesto VVG) korupcijos prevencijos tvarkos aprašas (toliau – Aprašas) nustato pagrindinius antikorupcinės politikos ir korupcijos prevencijos principus, tikslus Plungės miesto VVG veikloje, korupcijos prevencijos priemones ir jų teisinius pagrindus.
2. Aprašas parengtas vadovaujantis Lietuvos Respublikos korupcijos prevencijos įstatymu.
3. Plungės miesto VVG nariai ir darbuotojai, savanoriai pažeidę šio Aprašo nuostatas, atsako LR teisės aktų nustatyta tvarka.
4. Apraše vartojamos sąvokos suprantamos, taip kaip jos apibrėžtos LR korupcijos prevencijos įstatyme (toliau - KPĮ).

4.1. Korupcija – piktnaudžiavimas įgaliojimais siekiant naudos sau ar kitam asmeniui viešajame ar privačiajame sektoriuje.

4.2. Korupcijos prevencija – sisteminga veikla, kuria siekiama didinti viešojo ir privataus sektoriaus subjektų atsparumą korupcijai ir kuri apima korupcijos rizikos veiksnių nustatymą, įvertinimą, šalinimą ir (ar) mažinimą, sudarant bei įgyvendinant korupcijai atsparios aplinkos kūrimo priemonių sistemą.

4.3. Korupcijos rizika – tikimybė, kad viešojo ar privataus sektoriaus subjekto veiklos srityje gali pasireikšti korupcija.

4.4. Korupcijos rizikos analizė – korupcijos rizikos ir jos veiksnių Plungės miesto VVG veiklos srityje ar procese nustatymas ir nagrinėjimas antikorupcinio požiūriu.

4.5. Korupcijos rizikos valdymas – viešojo sektoriaus subjekto vidaus kontrolės sudedamoji dalis, apimanti korupcijos rizikos veiksnių nustatymą, įvertinimą ir priemonių, kurios mažina korupcijos riziką, parinkimą, jų įgyvendinimą, pasiektų rezultatų vertinimą.

4.6. Korupcijos rizikos veiksniai – priežastys, sąlygos, įvykiai, aplinkybės, dėl kurių gali pasireikšti korupcijos rizika.

4.7. Korupcinio pobūdžio nusikalstamos veiklos:

4.7.1. kyšininkavimas, prekyba poveikiu, papirkimas, piktnaudžiavimas;

4.7.2. nusikalstamos veikos, padaromos viešajame sektoriuje arba teikiant administracines ar viešąsias paslaugas piktnaudžiaujant įgaliojimais ir tiesiogiai ar netiesiogiai siekiant naudos sau ar kitam asmeniui: neteisėtas teisių į daiktą įregistravimas, tarnybos pareigų neatlikimas, valstybės paslapties atskleidimas, neteisėtas politinių partijų ir politinių kampanijų finansavimas, sukčiavimas, turto pasisavinimas, turto iššvaistymas, komercinės paslapties atskleidimas, nusikalstamu būdu gauto turto legalizavimas, neteisingų duomenų apie pajamas, pelną ar turtą pateikimas, kišimasis į valstybės tarnautojo ar viešojo administravimo funkcijas atliekančio asmens veiklą, tarnybos paslapties atskleidimas, dokumento suklastojimas ar disponavimas suklastotu dokumentu.

4.7.3. kitos nusikalstamos veikos, kuriomis siekiama kyšio, papirkimo arba nuslėpti ar užmaskuoti kyšininkavimą, prekybą poveikiu ar papirkimą.

4.8. Korupcinio pobūdžio teisės pažeidimas - administracinis nusižengimas, darbo pareigų pažeidimas ar tarnybinis nusižengimas, padaromas piktnaudžiaujant įgaliojimais ir tiesiogiai ar netiesiogiai siekiant naudos sau ar kitam asmeniui, taip pat korupcinio pobūdžio nusikalstama veika.

4.9. Korupcijos pasireiškimo tikimybės nustatymas procedūra, kuria nustatomi korupcijos rizikos veiksniai Plungės miesto VVG veikloje.

4.10. Veiklos sritys - teisės aktuose apibrėžta Plungės miesto VVG veikos apimtis, skirta organizacijos uždavinių įgyvendinimui ir funkcijų atlikimui.

4.11. Korupcijos prevencijos tikslai - stiprinti nacionalinį saugumą, kurti socialinę gerovę, didinti administracinių, viešųjų ir kitų viešojo ir nevyriausybinio sektoriaus paslaugų teikimo kokybę, saugoti sąžiningos konkurencijos laisvę, kad korupcija kuo mažiau trukdytų plėtoti demokratiją ir ekonomiką.

1. Pagrindiniai korupcijos prevencijos uždaviniai:

5.1. Kurti korupcijai atsparią aplinką;

5.2. didinti antikorupcinį sąmoningumą;

5.3. sistemiškai ir koordinuotai šalinti korupcijos rizikos veiksnius, mažinti korupcijos riziką;

5.4. sudaryti prielaidas darniam ir veiksmingam korupcijos prevencijos subjektų sistemos veikimui;

5.5. mažinti ekonomines korupcijos paskatas;

5.6. užtikrinti aktyvų privataus sektoriaus subjektų ir visuomenės įsitraukimą į korupcijos prevenciją:

5.7. skatinti skaidrų, sąžiningą ir atvirą administracinių, viešųjų ir kitų paslaugų teikimą.

**II SKYRIUS**

**KORUPCIJOS PREVENCIJOS PRINCIPAI**

1. Plungės miesto VVG savo veikloje korupcijos prevencijai užtikrinti vadovaujasi šiais principais:

6.1. **teisėtumo** - korupcijai atsparios aplinkos kūrimo priemonės įgyvendinamos laikantis Lietuvos Respublikos Konstitucijos, įstatymų ir kitų teisės aktų reikalavimų ir užtikrinant asmens teisių ir laisvių apsauga; korupcijos prevencijos subjektai turi užtikrinti, kad savo veiksmais ar neveikimu jie nesudarys sąlygų korupcinio pobūdžio teisės pažeidimams;

6.2. **visuotinumo** - korupcijos prevencijos subjektais gali būti visi asmenys;

6.3. **sąveikos** - korupcijai atsparios aplinkos kūrimo priemonių veiksmingumas užtikrinamas derinant visų korupcijos prevencijos subjektų veiksmus, keičiantis subjektams reikalinga informacija ir teikiant vienas kitam kitokia pagalba;

6.4. **nuolatinumo** - korupcijai atsparios aplinkos kūrimo priemonių veiksmingumas užtikrinamas nuolat tikrinant ir peržiūrint korupcijai atsparios aplinkos kūrimo priemonių įgyvendinimo rezultatus bei teikiant pasiūlymus dėl atitinkamų priemonių veiksmingumo didinimo atitinkamam subjektui, kuris pagal savo kompetencija įgaliotas įgyvendinti tokius pasiūlymus;

6.5. **proporcingos korupcijos prevencijos veiklos** - korupcijos prevencijos veikla turi būti vykdoma atsižvelgiant į subjekto dydį ir (ar) administracinius pajėgumus, o priemonės taikomos tik tos, kurios būtinos korupcijai atspariai aplinkai sukurti, siekiant kuo mažesnės administracinės naštos;

6.6. **subsidiarumo** - už korupcijos rizikos valdymą pirmiausia atsakingi patys viešojo sektoriaus subjektai ar privataus sektoriaus subjektai; savarankiška įstaiga, kuriai viešojo sektoriaus subjektas pavaldus, atskaitingas ar priskirtas pagal valdymo sritį, ir (ar) Lietuvos Respublikos specialiųjų tyrimų tarnyba siūlo korupcijai atsparios aplinkos kūrimo priemones ar pati jas įgyvendina tik tiek, kiek tai reikalinga korupcijos rizikai šiame subjekte veiksmingai suvaldyti;

6.7.**skaidrumo -** korupcijos prevencijos veikla turi būti vieša ir suprantama, atvira visuomenei;

6.8. **asmens teisių apsaugos** - korupcijos prevencijos veikla turi būti vykdoma užtikrinant teisinio reguliavimo tikrumą ir stabilumą, apsaugant asmenų teises ir teisėtus interesus, vadovaujantis asmens duomenų teisinės apsaugos reikalavimais;

6.9. **įtraukimo** - į korupcijos prevencija įtraukiama pilietinė visuomenė; viešojo sektoriaus subjektai imasi, o privataus sektoriaus subjektai gali imtis priemonių, skirtų jų darbuotojų antikorupciniam sąmoningumui didinti, teikti visuomenei informacija apie antikorupcinės aplinkos kūrimą ir skatinti prisidėti prie jos kūrimo.

**III SKYRIUS**

**PLUNGĖS MIESTO VIETOS VEIKLOS GRUPĖS KORUPCIJOS PREVENCIJOS**

**PRIEMONĖS**

1. Plungės miesto VVG savo veikloje vadovaujasi korupcijai atsparios aplinkos kūrimo ir įgyvendinimo modelio rekomendacijomis. Pagrindinės korupcijos prevencijos priemonės yra šios:
   1. Korupcijos rizikos analizė. Plungės miesto VVG veiklos sričių, kuriose egzistuoja didelė korupcijos pasireiškimo tikimybė, vertinimas. Specialiųjų tyrimų tarnyba atlikdama korupcijos rizikos analizę įvertina, kaip korupcijos rizikos veiksniai yra valdomi ar pakankamai kontrolės procedūrų.
   2. Korupcijos prevencijos planavimo dokumentai. Korupcijos prevencijos veiksmų planai, apimantys Plungės miesto VVG veiklos sritį, gali būti rengiami Plungės miesto VVG pirmininko sprendimu.
   3. Pranešimas apie korupcinio pobūdžio nusikalstamas veiklas. Pranešėjų apsaugos užtikrinimas. Plungės miesto VVG suteikia galimybę paprastai ir saugiai pranešti apie galimus korupcijos nusikalstamas veiklas.
   4. Korupcijos pasireiškimo tikimybės nustatymas. Korupcijos prevencijos priemonė skirta Plungės miesto VVG rizikingoms veikloms sritims nustatyti ir pastebėti galimus su jomis susijusius korupcijos rizikos veiksnius.
   5. Korupcijos rizikos valdymo vertinimas. Plungės miesto VVG pirmininkas išnagrinėja jam pateiktą korupcijos rizikos valdymo vertinimą, kitus susijusius dokumentus, prireikus priima sprendimus dėl korupcijos rizikos valdymo tobulinimo ir apie priimtus sprendimus paskelbia Plungės miesto VVG internetinėje svetainėje ir/ar Plungės rajono savivaldybės interneto svetainėje.

**IV SKYRIUS**

**KORUPCIJOS PASIREIŠKIMO TIKIMYBĖS NUSTATYMAS IR VERTINIMAS**

1. Korupcijos pasireiškimo tikimybė yra prielaida, kad įstaigai įgyvendinant jai nustatytas funkcijas, gali kilti pavojus pasireikšti korupcijai padarant su korupcija susijusias veikas.
2. Korupcijos pasireiškimo tikimybės nustatymas yra vienas iš antikorupcinės aplinkos įstaigos elementų, siekiant nustatyti Plungės miesto VVG veiklos sritis veikiančius išorinius ir vidinius rizikos veiksnius, galinčius sudaryti prielaidas atsirasti korupcijai.
3. Siekiant efektyviau nustatyti korupcijos pasireiškimo tikimybes, reikia tiksliai identifikuoti Plungės miesto VVG veiklos sritis ir nustatyti galimus korupcijos rizikos veiksnius.
4. Vadovaujantis LR korupcijos prevencijos statymo 6 straipsnio 2 dalimi, korupcijos rizikos analizę atlieka Specialiųjų tyrimų tarnyba, Plungės miesto VVG tik nustato korupcijos pasireiškimo tikimybe savo veiklos srityje.
5. Veiklos sričių analizės ir vertinimo tikslas, siekiant išnagrinėti esamą situaciją Plungės miesto VVG, atliekant dokumentų rengimo tvarką, darbuotojų veiksmus, teises ir pareigas.
6. Plungės miesto VVG veiklos sričių, kuriose gali pasireikšti korupcijos tikimybė, analizę sudaro šie etapai:
   1. Plungės miesto VVG veiklos sričių atitiktis LR korupcijos prevencijos įstatymo 6 straipsnio 3 dalyje kriterijams nustatymas;
   2. Motyvuotos išvados dėl veiklos sričių, kuriose gali egzistuoti korupcijos pasireiškimo tikimybė.

**V SKYRIUS**

**PAREIŠKIMŲ APIE GALIMAS KORUPCIJOS APRAIŠKAS IR/AR KORUPCINIO**

**POBŪDŽIO NUSIKALSTAMAS VEIKAS PATEIKIMO, DOKUMENTAVIMO IR**

**INFORMACIJOS PERDAVIMO TVARKA**

1. Pažeidimų atskleidimas - kai Plungės miesto VVG darbuotojas ar valdymo organo narys, kitas asmuo išreiškia susirūpinimą ar atskleidžia informaciją apie neteisėtus veiksmus, kurie kelia grėsmę arba gali pakenkti visuomenes interesui.
2. Darbuotojams ar valdymo organo nariui, kitam asmeniui pranešus apie korupcijos pobūdžio nusikalstamas veikas, Lietuvos Respublikos pranešėjų apsaugos įstatymo ir kitų teisės aktų nustatyta tvarka gali būti taikomos pagalbos apsaugos ir skatinimo priemonės.
3. Anoniminiai darbuotojų ar valdymo organo narių ar kitų asmenų pranešimai gali būti pateikiami telefonu arba elektroniniu paštu, arba Plungės miesto VVG būstinės adresu.
4. Pranešimas raštu turi atitikti bendruosius dokumentų valdymo tvarkos reikalavimus.
5. Pranešime turi būti nurodyta:
   1. Asmuo ar asmenys, kurio veikimas ar neveikimas galimai turi biurokratizmo, piktnaudžiavimo, susijusiu su korupcija, požymių:
   2. įvykio aplinkybės (vieta, laikas ir kt.) kiti duomenys turintys reikšmės pranešimui;
   3. Asmuo gali pateikti dokumentus, patvirtinančius pranešime nurodytas aplinkybes;
   4. Pranešimą pateikęs asmuo gali būti informuotas apie tyrimo eigą LR teisės aktų nustatyta tvarka.
6. Plungės miesto VVG pirmininkas įsakymu sudaro komisiją ištirti ir įvertinti ar Plungės miesto VVG darbuotojo ar valdymo organo narys, kitas asmuo, dėl kurio gautas pranešimas, veikloje yra požymių susijusių su korupcija.
7. Plungės miesto VVG darbuotojai, valdymo organo nariai, kiti asmenys susipažinę su pranešime gauta informacija, privalo užtikrinti informacijos konfidencialumą ir atsako LR teisės aktų nustatyta tvarka.
8. Draudžiama gautą pranešimą ir jame nurodytą informaciją skelbti viešai.

**VI SKYRIUS**

**BAIGIAMOSIOS NUOSTATOS**

1. Už korupcijos prevenciją įstaigoje atsako Plungės miesto VVG pirmininkas, kuris imasi priemonių, būtinų LR korupcijos prevencijos įstatymui įgyvendinti.
2. Plungės miesto VVG Korupcijos prevencijos aprašas gali būti atnaujinamas visą jo įgyvendinimo laikotarpį.
3. Plungės miesto VVG Korupcijos prevencijos aprašas yra skelbiamas Plungės miesto VVG interneto svetainėje ir/ar Plungės rajono savivaldybės interneto svetainėje.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_